### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget?

Enhedslisten foreslår en række tiltag, der skal mindske biltrafikken i [adresse]. Enhedslisten har som klar ambition, at den fossile transport skal erstattes af cyklisme og grøn kollektiv transport hurtigst muligt. Det er nødvendigt, for at nå i mål med klimamålene.

Lige nu stiger antallet af fossilbiler i [adresse]. Det er ikke holdbart, når vi samtidig ved, at det er nødvendigt at reducere udledningen fra fossiltransporten med 77% for at indfri vores mål om CO2-neutralitet i 20301.

Færre biler i [adresse] vil samtidig gøre det muligt at nytænke indretningen af vores byrum, give mere plads til cyklister, fodgængere og udendørs byliv for borgerne i [adresse]

Derfor foreslår vi følgende konkrete tiltag for at reducere biltrafikken:

1) Bilfrie søndage

Bent Nilsson søndage i [adresse] C vil reducere CO2 udledningen fra transportområdet og samtidig kortlægge, hvilke behov der er for at den kollektive trafik kan erstatte biltrafikken på ugens andre dage.

2) Bilfrit latinerkvarter

Som første led i en bilfri midtby, foreslår vi, at latinerkvarteret gøres bilfrit. Det vil reducere CO2 udledningen fra transportområdet og samtidig være med til at vise, hvordan vi kan bruge byrummet, når det ikke er fyldt med biler.

3) Nedlæggelse af parkeringspladser på overfladen i [adresse] C med 20% i 2023

Reduktion af p-pladser vil frigive plads til mere liv i byen og bedre forhold for cyklister og fodgængere. Dette kan gøres med inspiration fra [adresse].

4) Udbrede forsøgsordningen med hastighedsbegrænsning på 40 km/t indenfor ringvej 2

At udbrede det allerede eksisterende forsøg med hastighedsbegrænsning på 40 km/t vil sænke forbruget af fossile brændstoffer, reducerer støjniveauet og forbedre trafiksikkerheden.

5) Plan for bilfri midtby

Der afsættes midler til, at Teknik og Miljø i samarbejde med klimabevægelser, interesseorganisationer og erhvervsliv kan udarbejde en plan for fremtidens bilfri midtby.